Martin Gjeding, danski sudac koji je uz kolegu Madsa Hansena u ponedjeljak vodio dvoboj protiv Njemačke, priznao je da pogriješio na štetu Hrvatske u dvoboju u kojem je Hrvatskoj trebao bod kako bi nastavila sanjati o polufinalu Svjetskog rukometnog prvenstva.

>>> Pogledajte što je sve Lino Červar izgovorio danskom sudačkom paru nakon utakmice

Vaš preglednik ne omogućava pregled ovog sadržaja.

- Nisam morao dugo gledati snimku kako bih uvidio da sam pogriješio. Jedan od kriterija kod dosuđivanja prekršaja u napadu je i da obrambeni igrač stoji mirno dok se napadač zabija u njega. To ovdje nije bio slučaj - priznao je Martin Gjeding za dansku postaju TV2, sudac koji je oduzeo napad Hrvatskoj u kritičnim trenucima i dosudio prekršaj Karačiću.

>>> Pogledajte komentar novinara Mladena Miletića o suđenju na utakmici Hrvatska - Njemačka

Vaš preglednik ne omogućava pregled ovog sadržaja.

Njegova odluka omogućila je domaćinu da pobijedi 22:21, a greška je naprosto izludjela Linu Červara. Hrvatski izbornik je svašta izgovorio danskome paru, između ostalog da nema kredibilitet i moralne vrijednosti, zbog čega mu prijeti kazna IHF-a.